|  |  |
| --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** |

|  |  |
| --- | --- |
| *Data aplicării**semnăturii electronice* | nr. 07/3-03-33/240 |
| Nr.  | din  |

*Proiectul hotărârii de Guvern cu privire*

*la alocarea mijloacelor financiare*

**Cancelaria de Stat**

*e-mail:* *cancelaria@gov.md*

**CERERE**

**privind înregistrarea de către Cancelaria de Stat a proiectelor de acte ale Guvernului**

|  |  |  |
| --- | --- | --- |
| **Nr.****crt.** | **Criterii de înregistrare** | **Nota autorului** |
|  | Categoria și denumirea proiectului | Proiectul hotărârii de Guvern cu privire la alocarea mijloacelor financiare (majorarea capitalului autorizat la Banca Internațională pentru Reconstrucție şi Dezvoltare şi Corporația Financiară Internațională) |
|  | Autoritatea care a elaborat proiectul | Ministerul Finanțelor |
|  | Justificarea depunerii cererii | Proiectul a fost elaborat întru executarea prevederilor art. 6, alin.(1) lit. c) și alin.(2) din Legea bugetului de stat pentru anul 2025 nr. 310/2024. |
|  | Referința la documentul de planificare care prevede elaborarea proiectului *(PNA, PND, PNR, alte)* |  *Nu sunt referințe.* |
|  | Lista autorităților și instituțiilor a căror avizare este necesară | *Avizare:* Cancelaria de Stat; Ministerul Afacerilor Externe; Ministerul Dezvoltării Economice și Digitalizării. *Expertize:* Centrul Național Anticorupție; Ministerul Justiției. |
|  | Termenul-limită pentru depunerea avizelor/expertizelor | 10 zile lucrătoare. |
|  | Persoana responsabilă de promovarea proiectului | Bălănel Alexandru - consultant principal al Direcției finanțele autorităților publice.Tel: (022) 26 28 25, (+373) 795 75 567.e-mail: alexandru.balanel@mf.gov.md |
|  | Anexe | 1. Proiectul hotărârii Guvernului;
2. Nota de fundamentare.
 |
|  | Data și ora depunerii cererii | *Data aplicării semnăturii electronice* |
|  | Semnătura  | **Victoria BELOUS,****Ministrul finanțelor** |

*Proiect*

**GUVERNUL REPUBLICII MOLDOVA**

**HOTĂRÂRE** nr.\_\_\_

din \_\_\_\_\_\_\_\_\_\_\_\_\_\_\_\_\_\_\_2025

Chișinău

*cu privire la alocarea mijloacelor financiare*

*(majorarea capitalului autorizat la Banca Internațională pentru*

*Reconstrucție şi Dezvoltare şi Corporația Financiară Internațională)*

În temeiul pct. 4a și 4b din Hotărârea Parlamentului nr.1107/1992 cu privire la aderarea Republicii Moldova la Fondul Monetar International, la Banca Internațională pentru Reconstrucție și Dezvoltare și la organizațiile afiliate (Monitorul Oficial al Republicii Moldova, 1992, nr.7, art.154), precum și art. 6 alin.(1), lit. c) și alin.(2) din Legea bugetului de stat pentru anul 2025 nr.310/2024 (Monitorul Oficial al Republicii Moldova, 2024, nr.556-559, art.768), Guvernul

**HOTĂRĂŞTE:**

**1.** Ministerul Finanțelor va aloca, din contul mijloacelor prevăzute în bugetul de stat pentru anul 2025, mijloace financiare:

1.1. în sumă de până la 39 826,5 mii de lei (echivalentul a 2 181,1 mii de dolari SUA) pentru majorarea capitalului autorizat deținut de Republica Moldova la Banca Internațională pentru Reconstrucție şi Dezvoltare;

1.2. în sumă de până la 28613,4 mii de lei (echivalentul a 1 567,0 mii de dolari SUA) pentru majorarea capitalului autorizat deținut de Republica Moldova la Corporația Financiară Internațională.

**2.** Ministerul Finanțelor se autorizează la asigurarea transferurilor mijloacelor financiare prevăzute la pct.1.

**3.** Prezenta hotărâre intră în vigoare la data publicării.

**PRIM-MINISTRU Dorin RECEAN**

Contrasemnează:

**Ministru al finanțelor Victoria BELOUS**